A l'efecte d'admissió a aquesta convocatòria es tindran en compte les dades que les persones participants hagin declarat en la sol·licitud de participació.
La persona participant només haurà d'aportar la documentació que acrediti el compliment dels requisits exigits en la convocatòria i, si s'escau, la documentació acreditativa dels mèrits, quan el Tribunal Qualificador acordi i faci pública la data o dates de presentació de la documentació acreditativa dels requisits, dels mèrits o de qualsevol altra documentació, que la persona participant haurà de presentar als llocs establerts a la base 3.1.b) de la convocatòria (PAS 1.
Llocs de presentació de sol·licituds presencials).
Per a l'admissió en aquest procés selectiu, les persones participants han de complir els requisits el dia de finalització del termini de presentació de sol·licituds i mantenir-los fins al moment de la presa de possessió com a funcionari de carrera, llevat dels corresponents a llengua catalana i llengua castellana.
Estan exemptes de fer el pagament de la taxa les persones participants que, dins el termini de presentació de sol·licituds de participació, es trobin en situació de desocupació i compleixin les dues condicions següents:
El pagament de la taxa a l'entitat bancària no substitueix el tràmit de presentació de la sol·licitud en el termini i en la forma escaients.
No és procedent la devolució de la taxa en els supòsits d'exclusió de les proves selectives per causa imputable a la persona interessada.
Consulteu les bases i annexos de la convocatòria
La sol·licitud de participació s'ha de tramitar a través de la plataforma Tràmits gencat, mitjançant el formulari habilitat a l'efecte i seguint les instruccions que proporciona la mateixa aplicació.
Si disposeu de certificat digital, l'estat del tràmit es pot consultar a la secció La meva carpeta.
Si no disposeu de certificat digital, l'estat del tràmit es pot consultar a l' estat de les meves gestions.
Finalitzat el termini de presentació de sol·licituds de participació, el secretari general del Departament d'Interior dictarà resolució en el termini màxim d'1 mes i declararà aprovada la llista provisional de persones admeses i excloses de la convocatòria.
En aquesta resolució, que es publicarà al DOGC, s'indicaran els llocs on s'exposaran les llistes de persones admeses i excloses i els motius d'exclusió.
Les persones participants disposen d'un termini de 10 dies hàbils, a comptar de l'endemà de la publicació de les llistes al DOGC, per presentar al·legacions adreçades a esmenar els defectes imputables a elles, acreditar la documentació sol·licitada o esmenar els defectes de la seva sol·licitud inicial.
Les persones participants que no esmenin dins d'aquest termini el defecte imputable a elles que n'hagi motivat l'exclusió, es considerarà que desisteixen de la seva petició i la seva sol·licitud s'arxivarà sense cap altre tràmit.
En qualsevol cas, les persones participants han de comprovar fefaentment no només que no figuren a la llista d'excloses, sinó que el seu nom figura a la llista de persones admeses.
Transcorreguts 15 dies hàbils des que ha expirat el termini per formular al·legacions a les llistes provisionals, es faran públiques, mitjançant resolució del secretari general del Departament d'Interior que es publicarà al DOGC, les llistes definitives de persones participants admeses i excloses a la convocatòria i dels motius d'exclusió, amb indicació de la data, l'hora i el lloc de realització de la primera prova i de l'ordre d'actuació de les persones participants, i dels llocs on s'exposaran les llistes esmentades.
Les publicacions oficials relatives a la convocatòria es fan a través del Tauler d'anuncis de la Seu electrònica de la Generalitat de Catalunya e-Tauler.
Aquestes publicacions, així com la resta d'actes que se'n derivin, els continguts informatius i els models de documents a què fan referència aquestes bases es poden consultar a la pàgina web del Departament d'Interior i als taulers d'anuncis del Departament d'Interior i dels seus serveis territorials.
El procediment selectiu és el de concurs oposició i consta de les fases següents:
La fase d'oposició està constituïda per les proves següents:
A la fase de concurs, que no té caràcter eliminatori, es valoraran:
Consulteu les bases de la convocatòria pel que fa a les proves de la fase d'oposició, la manera d'acreditar els mèrits de la fase de concurs i qualsevol altra informació.
Bases de la convocatòria i annexos